Vir dié wat bly | Maroela Media
Dié opmerking het my nogal herinner aan Ayn Rand se epiese novelle Atlas Shrugged. Breedweg handel die verhaal oor 'n groep entrepreneuriese mense wat hulle aan 'n staat onttrek waar hul vryheid om op te tree al meer aan bande gelê word deur 'n onderdrukkende meerderheid wat hulself in allerhande komitees organiseer om alles te reguleer. (Dit klink nogal bekend!) Die entrepreneuriese mense gaan skep dan vir hulself 'n vryemark-heilstaat in afwagting op die noodwendige mislukking en einde van die bestel waaraan hulle ontsnap het.
Almal van ons weet dat so 'n heilstaat in werklikheid nie bestaan nie – alle plekke het voordele en nadele. As voorbeeld, kan daar genoem word dat dit hier by ons steeds oorwegend maklik is om wapens te besit, terwyl dit in, byvoorbeeld, Australië meer beperk en elders selfs onmoontlik is. 'n Belangriker verskil is dat die meeste mense hier in suidelike Afrika Christene is, wat veroorsaak dat hier ook baie kerke is om uit te kies. In die Westerse lande waarheen die meeste Afrikaners emigreer, is Christene 'n minderheid.
'n Wyse man het op 'n dag vir my gesê dat mens moet kies om óf op die vasteland óf op die eiland te bly – sommige mense mors hul hele lewe deur voortdurend tussen die vasteland en die eiland te swem.
Met selfbestuur word heerlike lugkastele gebou. Iemand moet die kastele bou, bestuur en onderhou. En dit kos geld wat die inwoners nie het nie, want die ware regeerders belas hulle tot in die grond. Stuur jou kinders oorsee en laat hulle daar 'n toekoms bou.
Dis 'n nuwe uitkyk op die hele debat oor emigrasie. Ek het altyd gedink dat ons dit net vir ons gesin se welstand en toekoms moontlikhede gedoen het. Nou blyk dit egter dat emigrante indirek die agterblyers help deur die SA regering te weerhou van belasting inkomste waarmee hulle indirek burgers onderdruk. Sien, ons was toe al die tyd reg gewees!
Goeie, opbouende artikel. Dankie
Ek probeer weer, so verskoning indien my kommentaar dalk twee keer geplaas word. Dankie Barend, goeie artikel. Ek stem saam met jou en ek glo dat dit wel moontlik is om jouself reg te posisioneer vir die toekoms. Wat my egter baie ontstel is dat mense wat besluit om in Suid-Afrika te bly (heelwat mense kies dit tog om hier te bly!) uitgekryt word en sleggesê word op alle maniere moontlik. Ek is lief vir Afrika en Suid-Afrika en die mense van hierdie land. Ek sien bloot nie kans vir Kanada se yskoue nie. Ook nie vir Australië se hitte,… Lees meer »
Die self-inperking van Afrikaners, ons almal doen dit, is iets waarteen ons moet veg. Klein dingetjies, soos minder aandag aan bv selfversorging, ontspanning, sport en selfs lekker-eet, begin posvat. Huispartytjies of saam-gaan-stap is taboe. Hoekom? Min mense tof bietjie op na geleenthede. Ons los dit vir die ANC en hul staatsbegrafnisse en ons kyk maar op tv na mense oorsee wat dit nog waag. Bo in Afrika blink die burgers in arm gemeenskappe en spring flink oor stink stroompies en hou die blinkkant bo.